subrahmaṇya aṣṭakam karāvalamba stotram

he svāminātha karuṇākara dīnabandho,
śrīpārvatīśamukhapaṅkaja padmabandho |
śrīśādidevagaṇapūjitapādapadma,
vallīsanātha mama dehi karāvalambam || 1 ||

devādidevanuta devagaṇādhinātha,
devendravandya mṛdupaṅkajamañjupāda |
devarṣināradamunīndrasugītakīrte,
vallīsanātha mama dehi karāvalambam || 2 ||

nityānnadāna niratākhila rogahārin,
tasmātpradāna paripūritabhaktakāma |
śṛtyāgamapraṇavavācyanijasvarūpa,
vallīsanātha mama dehi karāvalambam || 3 ||

krauñcāsurendra parikhaṇḍana śaktiśūla,
pāśādiśastraparimaṇḍitadivyapāṇe |
śrīkuṇḍalīśa dhṛtatuṇḍa śikhīndravāha,
vallīsanātha mama dehi karāvalambam || 4 ||

devādideva rathamaṇḍala madhya vedya,
devendra pīṭhanagaraṃ dṛḍhacāpahastam |
śūraṃ nihatya surakoṭibhirīḍyamāna,
vallīsanātha mama dehi karāvalambam || 5 ||

hārādiratnamaṇiyuktakirīṭahāra,
keyūrakuṇḍalalasatkavacābhirāma |
he vīra tāraka jayāzmarabṛndavandya,
vallīsanātha mama dehi karāvalambam || 6 ||

pañcākṣarādimanumantrita gāṅgatoyaiḥ,
pañcāmṛtaiḥ pramuditendramukhairmunīndraiḥ |
paṭṭābhiṣikta hariyukta parāsanātha,
vallīsanātha mama dehi karāvalambam || 7 ||

śrīkārtikeya karuṇāmṛtapūrṇadṛṣṭyā,
kāmādirogakaluṣīkṛtaduṣṭacittam |
bhaktvā tu māmavakaḷādhara kāntikāntyā,
vallīsanātha mama dehi karāvalambam || 8 ||

subrahmaṇya karāvalambaṃ puṇyaṃ ye paṭhanti dvijottamāḥ |
te sarve mukti māyānti subrahmaṇya prasādataḥ |
subrahmaṇya karāvalambamidaṃ prātarutthāya yaḥ paṭhet |
koṭijanmakṛtaṃ pāpaṃ tat-kṣaṇādeva naśyati ||

Web Url: http://www.vignanam.org/veda/subrahmanya-ashtakam-karavalamba-stotram-english.html